open-index/open-wikipedia-markdown huggingface dataset:
Norman Foster

**Norman Robert Foster**, baron Foster av Thames Bank (født 1. juni 1935 i Reddish i Stockport), er en britisk arkitekt. Han er leder for Foster Associates.

Foster er utdannet i Manchester og ved Yale-universitetet. Han er kjent for en rekke internasjonale prestisjeprosjekter, blant annet ombygningen av Riksdagen i Berlin med sin glasskuppel.

Foster ble i 1990 utnevnt til Knight Bachelor og derved adlet. I 1999 ble han utnevnt til baron med tittelen *baron Foster av Thames Bank*. Som baron omtales han også som *Lord Foster*. 

Han har mottatt den britiske ordenen Order of Merit. I 2002 ble han utnevnt til medlem av den tyske ordenen Pour le Mérite für Wissenschaften und Künste. I 1999 mottok han Pritzker-prisen. Han ble i 2009 tildelt Fyrsten av Asturias-prisen for kunst.

## Prosjekter
* Millau-broen
* Millennium Bridge
* Swiss Re
* Bilbaos metro
* Filologisk bibliotek i Freie Universität Berlin
* Apple Campus 2

## Referanser


## Eksterne lenker
* 
* 
* 
* Foster and Partners.com
Terri Schiavo

**Theresa Marie Schiavo**, pikenavn **Schindler** (født 3. desember 1963 i Philadelphia i USA, død 31. mars 2005 i Pinellas Park i Florida), best kjent som **Terri Schiavo**, var en amerikansk kvinne som 25. februar 1990 pådro seg en omfattende hjerneskade i forbindelse med hjertestans. Hun ble gjenopplivet, men med betydelige hjerneskader, og var svært pleietrengende, og avhengig av tilførsel av væske og ernæring via en mavesonde. Hennes ektefelle hevdet at Terri Schiavo selv ikke ønsket aktiv behandling videre, og i mars 2005 ble hennes mavesonde koblet fra. Dette avstedkom en større politisk debatt i USA om dødshjelp. Hun døde to uker senere.

## Referanser
Gunnar Halle

:*For offiseren med samme navn, se [[Gunnar Halle (offiser)]].*

**Gunnar Halle** (født 11. august 1965 i Helgeroa) er en norsk fotballtrener og tidligere fotballspiller som er hovedtrener for Hønefoss BK.

Hans posisjon på banen var høyreback, og han var i mange år utenlandsproff i England og fast på . Han spilte til sammen 64 A-landskamper, scoret fem landslagsmål, og var med i den norske VM-troppen i 1994 og 1998.

Halle startet sin toppserie-karriere i Lillestrøm i 1985 da han kom til klubben fra Larvik Turn. Han ble raskt fast på laget, og var med på å vinne seriegull i 1986 og 1989. Våren 1991 ble han solgt til den engelske klubben Oldham Athletic, hvor han spilte nesten 200 kamper. Han ble tidenes første norske målskårer i Premier League da han skåret i Oldhams 5-3 seier mot Nottingham Forest 22. august 1992.  Høsten 1996 gikk han til Leeds, og tre år senere gikk han til Bradford City hvor han var i ytterligere tre sesonger. Han avsluttet Englands-oppholdet med en kort periode i Wolverhampton, før han returnerte til Lillestrøm sommeren 2002.

Etter returen fra England, spilte Halle to sesonger til for Lillestrøm, før han avsluttet karrieren som spillende trener for 3.-divisjonslaget Aurskog/Finstadbru i 2004. Fra 2005-sesongen ble Halle assistenttrener i Lillestrøm, men fikk sparken sammen med hovedtrener Uwe Rösler i 2006.
Ikke lenge etter ble han assistentrener for Viking med Uwe Rösler som hovedtrener. Her virket han frem til 2009 da han gikk over til fotballklubben Lyn som assistenttrener med Kent Bergersen som hovedtrener. Da denne senere i sesongen fikk sparken på grunn av svake resultater og økonomisk krise i klubben, ble Gunnar Halle ansatt som Lyns hovedtrener, uten at det førte til noen bedring av resultatene. Halle ledet Lyn til nedrykk til Adeccoligaen høsten 2009 og var klubbens hovedtrener i dens første sesong i 1. divisjon på elleve år. Etter at klubben gikk konkurs sommeren 2010 sto Halle uten arbeidsgiver. Høsten 2010 tok han sammen med hovedtrener Uwe Rösler over nedrykkstruede Molde åtte runder før serieslutt, gikk ubeseiret gjennom samtlige og doblet Moldes poengfangst fra 20 til 40.

Halle studerte Idrettsfag, først ved Larvik videregående skole fra 1981 til 1983, og i forbindelse med at han fikk kontrakt i Lillestrøm tok ha siste året ved Bjerke videregående skole fra 1983 til 1984.

## Karriere som spiller

 Kun seriekamper.

## Se også
Liste over kjente elever ved Bjerke videregående skole

## Referanser


## Eksterne lenker
* 
* 
*
Oakham

**Oakham** er administrasjonsbyen i Rutland i Øst-Midlands, England. Grevskapet har bare ett distrikt, og har derfor status som enhetlig myndighet. Byen ligger i nærheten av den kunstige innsjøen Rutland Water, og har veiforbindelse til Melton Mowbray, Corby og Stamford. Den ligger 40,2&nbsp;km øst for Leicester, 45,1&nbsp;km sørøst for Nottingham, og 37&nbsp;km vest for Peterborough. Ved folketellingen i 2011 hadde byen en befolkning på 10 922 innbyggere.

Blant severdigheter i byen finner man Oakham Castle, som ble bygget mellom 1180 og 1190 for Walchelin de Ferriers, lord av herregården på Oakham. Festningen er kjent for sin samling av store hestesko og anerkjent som et av de beste eksempler på innenlands arkitektur i England. I dag er det kun storsalen som er bevart. Sognekirken All Saints har et imponerende spir som dominerer sikten mot byen fra langt av sted. Kirken ble bygget på 1300-tallet og er beskyttet som en bevaringsverdig bygning. Oakham School er en vel ansett privatskole.
Byen har marked hver onsdag og lørdag.

## Vennskapsbyer
Oakham har følgende vennskapsbyer:

*  Barmstedt, Tyskland
*  Dodgeville, Wisconsin, USA

## Bilder

Fil:Dean's Street, Oakham - geograph.org.uk - 23833.jpg|Dean's Street i Oakham
Fil:Oakham Church and cottage.jpg|All Saints Church, Allehelgenskirken
Fil:Oakham Castle and church spire.jpg|Storhallen fra Oakham Castle
Fil:Oakhamfront.jpg|Oakhams jernbanestasjon
Fil:OakhamStocks.jpg|Varebeholdning under Buttercross
Fil:OakhamInscription.jpg|Inskripsjon over døren på den gamle skolen
Fil:Oakham_Cutts_Close.jpg|Cutts Close park - utsyn sørvest mot den opprinnelig bygningen for Oakham School
Fil:Hudson's Cottage, Oakham - geograph.org.uk - 65742.jpg|Plakett på Jeffery Hudson's Cottage


## Referanser


## Eksterne lenker
* 
* 
* Samfunnsnettsted
* Oakham Town Partnership 
* Oakham School
* All Saints Church Oakham 
* Catmose College
* Oakham Castle
Bengt Sæternes

**Bengt Henning Sæternes** (født 1975) er en norsk fotballtrener og tidligere fotballspiller som er hovedtrener for kvinnelaget til den danske klubben Brøndby IF.

## Spillerkarriere
Sæternes startet sin fotballkarriere i hjembyen Egersund der han tidlig markerte seg som en målgjører for  Egersunds IK. Han meldte deretter overgang til byrival Eiger før han ble hentet til Viking i 1996. 

Etter å ha fått få reelle sjanser i stavangerklubben gikk ferden videre til Odd Grenland sesongen etter. Han ble solgt til Bodø/Glimt i 1998. Sæternes var klubbens toppscorer fire sesonger på rad og fikk sin  i 2002 i en privatlandskamp mot Island. Senere samme år ble han solgt til den belgiske toppklubben Club Brugge.

Til tross for en relativt god scoringsstatistikk hadde Sæternes bare moderat suksess i Belgia, og klarte aldri å etablere seg som førstevalg på laget. Sommeren 2004 returnerte han til norsk fotball da han ble kjøpt av Brann. Hans scoringer for Brann  hjalp klubben til en tredjeplass i serien, og med tre scoringer i cupfinalen ble han den store helten da Brann vant cupen for første gang siden 1982. I 2006 var han en viktig del av Brann-laget som til slutt vant seriesølv.

I 2007 ble han hentet av den danske klubben OB. Oppholdet i Odense ble preget av skader og han fikk bare elleve kamper for klubben og skåret ett mål. Han scoret sitt 100. mål i tippeligaen på Telenor Arena

2. januar 2008 signerte Sæternes en kontrakt med Vålerenga som bandt ham til klubben ut 2010-sesongen. Sæternes ble norgesmester med Vålerenga i 2008. Etter at han ikke fikk ny kontrakt med VIF, signerte han en toårskontrakt med Viking FK i november 2010. Etter et år i klubben ble kontrakten avsluttet.

## Trenerkarriere
I juli 2012 ble Sæternes assistenttrener for UD Vecindario på nivå tre i Spania.

Foran 2013-sesongen tok han over som hovedtrener for Egersund Idrettsklubb. I 2014 overtok han som trener for Sandnes Ulf etter Tom Nordlie. 22. august 2019 ble det klart at han er ferdig som hovedtrener for Sandnes Ulf etter sesongen 2019.

I desember 2019 ble han ansatt som utviklingssjef for jentesatsingen i Viking FK.

I oktober 2021 ble det kjent at Sæternes var ansatt som ny trener for J15-, J16- og J17-landslagene til Norge.

## Karriere som spiller
(*Sist oppdatert 31. desember 2021*)

## Referanser


## Eksterne lenker
* 
*
Sjøorm

:*For å lese om ormer som symboler i [[våpenskjold]], se også [[Linnorm]]*

**Sjøorm** eller **sjøslange** er et fabeldyr som har form som kjempeslanger, og lever i innsjøer eller i havet. Både Nessie («sjøormen i Loch Ness») og Seljordsormen er sjøormer, likeledes må Midgardsormen kunne omtales som en mytologisk forløper til forestillingen om de store slangene som en trodde oppholdt seg i havet. Kraken er også blitt fremstilt som et sjøuhyre, men med et utseende som ikke kan betegnes som sjøorm. Den er ofte beskrevet enten som kjempeblekksprut eller hval. Fra tid til annen kommer det rapporter om lange, slangelignende vesener som er blitt observert i havet eller i innsjøer. Sjøormer tilhører kryptozoologien.

På 1800-tallet ble det gjort flere observasjoner av påståtte sjøormer ved atlanterhavskysten i USA, særlig i New England. Da New Englands Linné-selskap holdt møte den 18. august 1817, klassifiserte de dette vesenet og gav det navnet *Scoliophis atlanticus*. Etter en tid ble disse rapportene avslørt som falske vitnesbyrd.

Sjøormen oppholder seg i vann, sjø eller hav, og må ikke forveksles med fabeldyret linnorm, som helst beskrives som en stor landslange.

## Trivia

## Petter Dass' dikt om sjøormen
Petter Dass skrev:
::*Om Søe-Ormen veed jeg ey nogen Beskeed
::*jeg haver ham aldrig med Øynene seed.
::*Begierer ey heller den Ære;
::*dog kiender jeg mange, som mig have sagt,
::*hvis ord jeg òg giver sandfærdig Magt,
::*han maa ret forfærdelig være.

## Se også
* Drage
* Draugen
* Kraken
* Linnorm
* Midgardsormen
* Bøyg
* Sildekonge

## Litteratur
*Sjøormen. *Ny illustreret Tidende* No. 18. Kristiania, 4de Mai 1879, s. 141-142.

## Referanser


## Eksterne lenker

* Sjøormer i Norge
* De eldste beskrivelser av sjøormen i Norge
* Sjøormen i Seljord er farlig (NRK-notis) 
* Myten om Nessie, fra www.dagbladet.no
* Digital blakopi av Rolf Langstrøm: ''Den mystiske sjøormen'' (Samlaget, 1994)
Sjøslange

**Sjøslange** kan referere til:

* Lindorm, et fabelvesen brukt som allegorisk, grafisk og heraldisk figur. 
* Havslanger, de mest utbredte og tallrike av alle verdens giftige krypdyr, tilhører familien giftsnoker, sammen med kobraslangene, de afrikanske mambaene og australske giftslanger som taipanene.
Ferskvann

**Ferskvann**, eller **ferskvatn**, er vann med bare et minimalt innhold av oppløste salter, spesielt natriumklorid, til forskjell fra saltvann og brakkvann. Alt ferskvann har opphavelig vært nedbør av vanndamp i atmosfæren. Vannet når innsjøer, elver og grunnvannsmagasiner direkte eller etter smelting av snø og is (se vannets kretsløp). Ferskvann utgjør bare omtrent 3 % av alt vann i verden.

Studiet av innsjøer og elver kalles limnologi. Det er viktig å studere limnologi for å kunne ivareta innsjøer og elver og deres biodiversitet, samt forstå koblingen mellom land og sjø og effekten av global oppvarming.

Tilgang på ferskvann er vitalt for mange arters overlevelse, spesielt i ørkenområder. Se vannressurser. Det finnes ingen eksakt mål på hvor mange innsjøer det finnes på jorda, men det vi vet at det finnes flere innsjøer i høye breddegrader. Ferskvannssystem er ujevnt fordelt på kloden og avhenger av nedbør og landskapet. 90 % av vann i innsjøer er fordelt på 10 innsjøer på jorda, altså er de fleste innsjøer er veldig små.

For fisker har det mye å si hvor mye oppløst natriumklorid det er i vannet de lever i. De fleste dyr kan ikke leve i både fersk- og saltvann, men enkelte arter veksler mellom de to. Saltvannsfisk har tilgang på en overflod av salt, og forsøker å få så mye salt ut av kroppen som mulig, samtidig som de må beholde vannet. Ferskvannsfisk gjør det motsatte, for de har for mye vann i forhold til salt i kroppen.

Anadrom fisk migrerer mellom ferskvann og saltvann. De gyter i ferskvann, vandrer ut til marine system der de spiser. I Norge har vi 3 anadrome arter; atlantisk laks, arktisk røye og ørret. Disse er fiskearter av viktig økonomisk og kulturell betydning.

## Se også
* Brakkvann
* Dehydrering
* Drikking
* Drikkevann
* Grunnvann
* Hydrogeologi
* Hydrologi
* Innsjø
* Kildevann
* Salinitet
* Vannløp
* Vannets kretsløp

## Eksterne lenker
* Miljøstatus i Norge: Ferskvann
Trankebar

**Trankebar** var en dansk-norsk, senere rent dansk, koloni i India fra 1620 frem til 1845 da den ble solgt til Storbritannia og dermed ble en del av Britisk India. I dag heter byen **Tharangambadi** og befinner seg i den indiske delstaten Tamil Nadu på Indias sørkyst, 100 km nordøst for Thanjavur. Det var den skånske adelsmannen Ove Gjedde, som Christian IVs utsending, som grunnla Trankebar. I byen Trankebar finnes fremdeles borgen Dansborg som i dag tjener som museum. Navnet Trankebar kommer fra tamilske Tarangambadi, og betyr «Stedet med de syngende bølgene». 

## Historie
Ove Gjedde ble den første guvernøren av denne danske kolonien. Den ble opprettet ved en feiltagelse, da det egentlige målet for kong Christian IV var å opprette en handelsforbindelse med Ceylon, dagens Sri Lanka på andre siden av Palkstredet. Norskfødte Peter Anker var guvernør i årene 1776–1801.

## Se også
*Danmarks historie
*Danmarks kolonirike
*Det danske ostindiske kompani
*Nikobarene
*Bartholomäus Ziegenbalg

## Eksterne lenker
* Uno Barner Jensen: Dansk Indien, Dansk Ostindien
* Peter Ravn Rasmussen: Tranquebar. The Danish East India Company 1616 – 1669
* Tranquebar at colonialvoyage.com
* Danish Colonial Remains at colonialvoyage.com
* Nordmennene har aldri vært alene i verden, om Trankebar og dansk-norsk slavehandel, artikkel hos Norgeshistorie.no
Fiskermår

**Fiskermåren** (*Pekania pennanti*, tidligere *Martes pennanti*) er et mårdyr. Dyret er endemisk for Nord-Amerika. Til tross for navnet spiser den egentlig ikke mye fisk, men jakter hovedsakelig på snøskohare, trepiggsvin og andre små pattedyr.

## Referanser


## Eksterne lenker
*
Ijuw

**Ijuw** er et distrikt i den nordøstlige delen av Nauru. Det har et areal på 1,1&nbsp;km², og har en befolkning på 180. Det grenser til distriktene Anabar i nord og Anibare i sør. Ijuw er del av valgkretsen Anabar. Kapp Ijuw (*Cape Ijuw*) er Anibare-buktas nordligste punkt, og Naurus østligste punkt
Uaboe

**Uaboe** (også kjent som **Waboe**) er et distrikt i Nauru, og ligger nordvest på øya. Det dekker ca. 0,8&nbsp;km², og har en befolkning på 330. Distriktet er del av valgkretsen Ubenide.
Laila Stien

**Laila Annie Stien** (født 1946) er en norsk forfatter og oversetter, oppvokst i Rana.  

Hun er først og fremst kjent som novellist, der novellene hennes er enkeltvis oversatt til flere språk. Stien har også utgitt diktsamlinger og flere barnebøker. Utover sitt eget forfatterskap, har hun oversatt og gjendiktet flere samiske forfattere til norsk, som Nils-Aslak Valkeapää, og redigert antologier med moderne samisk litteratur. Stien har studert etnologi, samisk og sosialantropologi.  

I 2015 ble Laila Stien utnevnt til æresdoktor ved UiT, Norges arktiske universitet for sitt forfatterskap og oversettelsesarbeid fra samisk. 

## Familie
Hun er gift med Mikkel Aslaksen Gaup og er mor til Ailo Mikkelsen Gaup.

## Verker
;Noveller
* *Nyveien* &ndash; (1979)
* *Fuglan veit* &ndash; (1984)
* * [[Sånt som skjer]] * &ndash; (1988)
* *I det fri* &ndash; (1994)
* *Gjennom glass* &ndash; (1999)
* *Svømmetak* &ndash; (2001)
* *Veranda med sol* &ndash; (2003)
* *Hjem til jul* &ndash; (2010)
* *33 år/33 noveller* &ndash; (2012)
* *Over elva* &ndash; (2015)

;Romaner
* *Vekselsang* &ndash; (1997)

;Dikt
* *Fabler. Frost* &ndash; (1981)
* *Hold stø båt* &ndash; dikt og tekster (1990)
* *Av jern* &ndash; dikt med fotografier av Ketil Born og musikk av Sverre Knut Johansen (2008)

;Barne- og ungdomsbøker
* *I farta* &ndash; noveller for barn (1986)
* *Ole P og den merkverdige sola* &ndash; (1990)
* *Å plukke en smørblomst* &ndash; (1993)
* *Klar, ferdig, kjør!* &ndash; (1998)
* *Ei jente på scooteren* &ndash; lettlestbok (1999)

;Gjendiktning
* Synnøve Persen: *Blå fugler flyr* - (1983)
* Rauni Magga Lukkari: *Mørk dagbok* - (1987) - sammen med Harald Gaski
* Jouni Vest: *Reintråkket ender ved bredden* - (1989)
* Nils Aslak Valkeapää: *Vindens veier* - (1990)
* Anders Fjellner: *Solsønnens frieri* - (1990)
* Rauni Magga Lukkari: *Min konges gylne klær* - (1991)
* Marry A. Somby: *Raiden går* - (1992)
* Veikko Holmberg: *Durre-bjørnen* - (1996)
* Rauni Magga Lukkari: *Morslodd* - (1998)
* Rauni Magga Lukkari: *Farvel* - (1999)
* Rauni Magga Lukkari: *Hilsen til* - (2008)
* Sollaug Sárgon: *Gå opp gjengrodd sti* - (2013) - sammen med Mikkel A. Gaup

## Priser og utmerkelser
* Rana kommunes kulturpris 1986
* Kritikerprisen for beste barne- og ungdomsbok 1993, for *Å plukke en smørblomst*
* Språklig samlings litteraturpris 1992
* Havmannprisen 1999, for *Gjennom glass*
* Aschehougprisen 2000
* Alta kommunes kulturpris 2002
* Finnmark fylkes kulturpris 2014
* Æresdoktor ved Universitetet i Tromsø, Norges arktiske universitet 2015
* Novellen *Besøk* kåret av NRK P2-lytterne til Årets beste novelle 2015

## Referanser


## Kilder
*Presentasjon av Laila Stien i Forfatterkatalogen på Forfattersentrums nettsider

## Eksterne lenker
* 
*  Laila Stien i NRK Forfatter
Caspari Center for bibelske og jødiske studier

**Caspari Center for bibelske og jødiske studier** er en utdannelsesinstitusjon i Jerusalem i Israel. Caspari-senteret ble startet i 1982 av Den Norske Israelsmisjon. Torleif Elgvin var rektor ved senteret 1986-93.
St. John

**St. John** eller **Saint John** kan vise til:

## Personer
* Oliver Peter St John, 9. jarl av Orknøyene (født 1938)
* Oliver Robert St John, greve av Kirkwall (født 1969)
* Ian St. John, tidligere skotsk fotballspiller

## Steder
* Saint John, den minste av de tre hovedøyene i De amerikanske Jomfruøyer
* St. Johns County, et fylke i den amerikanske delstaten Florida
* St. John the Baptist Parish, et fylke i den amerikanske delstaten Louisiana
* Saint John (Canada), den største byen i den canadiske provinsen New Brunswick

## Andre betydninger
* St John's Gate er et byggverk i London
Drikking

**Drikking** er det å innta væske gjennom munnen, så godt som alltid inneholder væsken stort sett vann. I flere sammenhenger brukes ordet også som en eufemisme for det å drikke alkoholholdige drikker, gjerne i stort konsum. Tilsvarende brukes ordet *tørst* om folk som har en trang til å innta mye alkoholholdig drikke (se alkoholisme).

Et daglig inntak av 1&ndash;2 liter vann er nødvendig for kroppens normale fysiologiske funksjon.  Mangel på vann vil til syvende og sist forårsake død ved hypernatremi og dehydrering. Følelsen som forårsakes av kroppens dehydrering, kalles *tørste*. Den beste måten for kroppen å ta inn vann på er ikke ved å drikke store mengder eller raskt, men å ta hyppige slurker med vann. Det er også mulig å få vannforgiftning, som er en fortynning av saltkonsentrasjonen i kroppen, som har rammet mennesker som har drukket store mengder vann på kort tid. Dette har først og fremst rammet idrettsfolk og militære etter store fysiske anstrengelser, samt mennesker som er påvirket av MDMA.

Mange av verdens sykdommer er forårsaket at mangel på rent drikkevann.

Følelsen av tørste reguleres av hypothalamus, og den reagerer på små endringer i kroppens elektrolytiske nivåer. Polydipsi er inntak av unødig mye vann, og er et tegn på forskjellige sykdommer (diabetes mellitus, diabetes insipidus, spesielt i forbindelse med polyuri).

## Se også
* Drikkekultur

## Eksterne lenker
*
Polydipsi

**Polydipsi** er den medisinske termen som betyr et unormalt høyt (*poly-*) inntak av væske gjennom munnen, det vil si drikking (*-dipsia*). Væsken er normalt vann, selv om termen gir assosiasjoner til alkohol på grunn av den etymologisk relaterte termen dipsomani, som beskriver periodisk alkoholisme.

Polydipsi er så godt som alltid forbundet med polyuri (unormalt høy urinering) hvis tilstanden varer mer enn noen timer hos en person med velfungerende nyrer.

Polydipsi er ofte observert hos, og karakteriserer, folk som har diabetes type 1, ofte som en av de første symptomene. Det observeres også hos dem som har latt være å ta medisinen mot diabetes eller tar doser som ikke er tilstrekkelige. Det er også forårsaket av andre tilstander som osmotisk diurese og diabetes insipidus, og utgjør en del av apparatet for å diagnostisere de forskjellige tilstandene.

*Psykogen polydipsi* er en veldig sjelden psykologisk lidelse som av og til finnes hos schizofrene.

## Se også
* Vannforgiftning

## Referanser
Michelin

**Compagnie Générale des Établissements Michelin** er et fransk selskap som hovedsakelig produserer bildekk. Selskapet ble etablert i 1888 og oppfant radialdekk, som brukes av nesten alle moderne biler. Michelin utgir også en serie veikart og reisehåndbøker.

## Produkter
### Reisehåndbøker
**[[Michelinguiden]]* (i en periode kjent som *Le Guide Rouge Michelin*) &ndash; en guide til restauranter og hoteller. Michelins røde hotell- og restaurantguider utgis på det språk hvorfra guiden omhandler.
*''Le Guide Vert Michelin'' &ndash; en guide til turistattraksjoner.

## Referanser


## Eksterne lenker
* 
* Michelin Norge
* Michelin Dekk
Gabriel Batistuta

**Gabriel Omar Batistuta** (født 1. februar 1969) er en tidligere argentinsk fotballspiller, og en av de mest målfarlige spillerne verden har sett i nyere tid. Batistuta, som fikk kallenavnet «Batigol», scoret 56 mål på 78 landskamper for  – deriblant ti scoringer i VM-sluttspill. Han er også den eneste fotballspiller som har scoret hattrick i to forskjellige VM-sluttspill.

På klubbnivå startet Batistuta karrieren i hjemlandet for Newell's Old Boys i 1987. Korte opphold i storklubbene River Plate og Boca Juniors fulgte, før han i 1991 ble solgt til italienske ACF Fiorentina. Batistuta spilte ni sesonger i Fiorentina, hvor han ble intet mindre enn en folkehelt. Han scoret 168 mål på 269 seriekamper for Firenze-klubben, og da han ble solgt til AS Roma sommeren 2000 skapte det opptøyer blant misfornøyde Fiorentina-fans.

Batistuta spilte to og en halv sesong i Roma, som han hjalp til ligamesterskap i 2001 med 20 mål på 28 kamper. Dette var Romas første mesterskap på 18 år, og Batistutas første ligatrofé i Italia. Våren 2003 ble han leid ut til Inter, før han avsluttet karrieren med to sesonger for al-Arabi i Qatar.

På landslagsnivå var Batistuta med på å vinne Copa América i 1991 og 1993. I det sistnevnte mesterskapet scoret Batistuta begge målene for Argentina i finaleseieren over . Batistuta representerte også Argentina i tre VM-sluttspill (1994, 1998 og 2002).

## Referanser


## Eksterne lenker
* 
*
Raúl (fotballspiller)

**Raúl González Blanco** (født 1977) er en spansk fotballtrener og tidligere fotballspiller som er hovedtrener for Real Madrid Castilla. 

Raúl var tidenes toppscorer på  med 44 mål på 102 landskamper, men har siden blitt passert av David Villa. 

Raúl vokste opp som fan av Atlético Madrid, og var lenge tilknyttet klubbens ungdomslag. Da Atlético la ned sin ungdomssatsning for å spare penger byttet han til erkerivalen Real Madrid sitt ungdomslag i 15-årsalderen.

Raúl debuterte for Real Madrid allerede som 17-åring i 1994, og har siden vært fast på laget. Siden debuten har han scoret over 200 mål for klubben, og er Real Madrids mest populære spiller blant tilhengerne. I sin tid på Santiago Bernabéu har han vært med på å vinne den spanske ligaen fire ganger og Champions League tre ganger. På landslagsnivå har han deltatt i tre VM-sluttspill og to EM-sluttspill. Han ble vraket fra den spanske landslags-troppen til EM 2008, der Spania endte opp med å ta gull.

Han ble frigitt fra sin kontrakt i Real Madrid den 25. juli 2010. To dager signerte han en kontrakt med tyske Schalke 04. Under sin tid i Schalke ble han spilleren med til da flest scoringer i Champions League med 73 mål.

I 2012 forlot han Tyskland og spilte to år i Al Sadd i Qatar. I mars 2014 annonserte han at han skulle legge opp som fotballspiller, men gjorde comeback i New York Cosmos i oktober samme år, der spilte han frem til sommeren 2015.

I 2019 tok han over treneransvaret for Real Madrids reservelag, Real Madrid Castilla.

## Referanser


## Eksterne lenker
* 
* 
* 
*
Raúl

**Raúl** kan vise til:

*Raúl (fotballspiller), Raúl González Blanco, en spansk fotballtrener og tidligere fotballspiller 
*Raúl (navn), et spansk mannsnavn
Boe

**Boe** er et distrikt og en valgkrets i landet Nauru, og ligger sørvest på øya. Det har et areal på 0,5 km², og en befolkning på 950 (2023). Boe velger inn to medlemmer til landets parlament i Yaren.

Den andre angam-babyen, Bethel Enproe Adam, født 31. mars 1949, ble født i Boe.

## Referanser
Baiti

**Baiti** (lokalt også **Baitsi**) er et distrikt i landet Nauru. Det ligger nordvest på øya, og har et areal på 1,2 km², og en befolkning på 810. Baiti er en del av valgkretsen Ubenide.
Tor Fretheim

**Tor Fretheim** (født 13. mai 1946 i Asker, død 9. desember 2018) var en norsk journalist, forfatter og oversetter.

Tor Fretheim studerte ved Journalisthøyskolen i Oslo  fra 1971 til 1973 og arbeidet  i *[[Aftenposten]]* fra 1974 til 1986. Som forfatter var han særlig kjent for sine barne- og ungdomsbøker. Han mottok flere litterære utmerkelser, blant annet Kulturdepartementets debutantpris for *Markus kjenner ikke Supermann* fra 1982 og Kritikerprisen for gjennombruddsboka *Englene stanser på Eventyrbrua* fra 1986. Fretheim skrev også hørespill og dramatiserte bøker av blant andre Knut Meling og Vigdis Hjort for NRK.

## Bibliografi
* 1982: *Markus kjenner ikke Supermann* (barnebok)
* 1984: *Det kalles visst kjærlighet* (barnebok)
* 1985: *Bill. Merk. Velsituert kvinne*  
* 1986: *Englene stanser ved eventyrbrua* (barnebok)
* 1988: *Sirenene synger* (barnebok)
* 1990: *Om bare sola ville danse* (barnebok) 
* 1991: *Kysset som fikk snøen til å smelte* (barnebok)
* 1991: *Det er så urettferdig, altså! Da barna fikk sitt eget ombud* (sakprosa) &ndash; om Barneombudet, sammen med Målfrid Grude Flekkøy)
* 1992: *Krigen, freden og sommerfuglene* (barnebok)
* 1993: *Myk som marmor, hard som bomull* (barnebok)
* 1994: *Langsom trio* (barnebok)
* 1996: *Havmannen, Kjøpmannen og Dr. Freud* (barnebok)
* 1997: *Shaj Jahan. Matgledens hus. En kokebok fra Pakistan* (sakprosa) &ndash; sammen med Khurram Ali
* 2002: *Grüners grønne hage* (ungdomsroman) &ndash; om Edvard Munch
* 2005: *Ingenting, sa Sebastian* (barnebok)
* 2006: *Johnny og Johanna sommeren etter*
* 2009: *Ingen ild tenner stjernene* 
* 2010: *Alltid Andrea* (ungdomsroman)
* 2012: *Kjære miss Nina Simone* (ungdomsroman)
* 2016: *Leons hemmelighet* (ungdomsroman)
* 2019: *Fortellingen* (barnebok/bildebok) 

## Drama
* 1983: *Fuglungen* &ndash; hørespill i NRK
* 1991: *[[Søster hat|Søster Hat]]* &ndash; Ungdomsteateret i NRK; dramatisering av Knut Melings ungdomsroman med samme tittel

## Priser
* 1982: Kultur- og kirkedepartementets debutantprispris for barne- og ungdomslitteratur for *Magnus kjenner ikke supermann*
* 1986: Kritikerprisen for beste barne- og ungdomsbok 
* 1991: Kultur- og kirkedepartementets litteraturpris for barne- og ungdomslitteratur for *Kysset som fikk snøen til å smelte*
* 1992: Gyldendals legat
* 1993: Österreichischer Kinder- und Jugendbuchpreis  for *Tanz in die Hölle* (*Englene stanser ved Eventyrbrua*)
* 1994: Kultur- og kirkedepartementets oversetterpris for barne- og ungdomslitteratur
* 1994: Luchs 91
* 1994: Sarpsborgprisen 
* 1995: Österreichischer Kinder- und Jugendbuchpreis – Ehrenliste for *Der Krieg, der Friede und die Schmetterlinge* (*Krigen, freden og sommerfuglene*)
*  1996: Aschehougprisen
*  2002: Kultur- og kirkedepartementets oversetterpris for barne- og ungdomslitteratur
*  2012: Riksmålsforbundets barne- og ungdomsbokpris

## Referanser


## Kilder
* Presentasjon av Tor Fretheim i Forfatterkatalogen på Forfattersentrums nettsider

## Eksterne lenker
* NRK: Lydfiler med Tor Fretheim
* txt.no om ham i *Ungdommens forfatterleksikon*
* ''Tre forfatterportretter : samtaler med Torill Eide, Tor Fretheim og Kjersti Scheen''
Trepleie

**Trepleie** innebærer stell av trær, som f.eks. sykdomsbekjempelse, råteskader, sikring av trær og beskjæring av trær i bebodde og urbane strøk. Trepleie handler både om kosmetiske og sikkerhetsmessige inngrep. Den faglige definisjonen av trepleie omfatter planting av, tilsyn med og skjøtsel av grøntanleggstrær. I Norge anses trepleie-arbeid å inngå i anleggsgartnerfaget, men utøverne har ofte tilleggsutdanning, gjerne i regi av Norsk Trepleieforum (NTF). NTF er tilsluttet International Society of Arboriculture.

## Se også
*Arborist
*Bonsai
*Hortikultur
*Landskapsarkitektur
*Skogbruk

## Eksterne lenker
* Hjemmeside for Norsk Trepleieforum
Anleggsgartner

En **anleggsgartner** arbeider  med anlegg og vedlikehold av uterom, idrettsanlegg, gater og naturområder.  Faget har historiske røtter langt tilbake til gresk, kinesisk, egyptisk og babylonsk hagekultur.

Anleggsgartneren bruker materialer som naturstein, metall, betong, tre, løsmasser, jord og planter til å forme landskap. Vedlikehold innbefatter stell av planter inkludert gressområder, renhold, snøfjerning, og tilsyn med lekeplasser. Kunnskap om økologi, geoteknikk, botanikk, byggteknikk og klima er nødvendige i anleggsgartnerens arbeid. 

Utdanningen i Norge er to-årig teknisk fagskole, og så to år i lære i bedrift.  Ved avsluttet læretid avlegges fagprøve, og kandidaten mottar sitt fagbrev.  Det har vært utdanning i faget i Norge siden 1917.  

## Se også
*Gartner

## Eksterne lenker
* Utdanning.no sin yrkesbeskrivelse av anleggsgartner
* Norsk Anleggsgartner Mesterlag
* opplæringssenter for anleggsgartnere
* Blianleggsgartner.no
Anabar

**Anabar** er et distrikt i landet Nauru, og ligger nordøst på øya. Det har et areal på 1,5&nbsp;km², og en befolkning på 810.

Anabar er også navnet på en valgkrets i Nauru, og dekker distriktene Anabar, Anibare og Ijuw, et areal på tilsammen 5,1&nbsp;km², og en befolkning på 1&nbsp;240. Valgkretsen velger inn to medlemmer til parlamentet i Yaren.
Bastard

**Bastard** er et begrep som kommer av det norrøne ordet *bastarðr*, som betyr sønn eller datter av frille (elskerinne), altså avkom utenfor ekteskap. Tidligere ble ordet også brukt i nedsettende sammenheng om mennesker med foreldre fra forskjellige sosiale lag eller folkegrupper, men nå brukes det også for å skildre dyr med opphav fra forskjellige raser, for eksempel en blanding mellom to ulike hunderaser.

Bastard var tidligere også brukt om barn født utenfor ekteskap, det vil si at foreldrene ikke var gift med hverandre, og uansett om foreldrene var fra forskjellige sosiale lag. Uttrykket illegitim ble også brukt. I vår tid betegnes disse barna saklig som *utenekteskapelige* eller *utenomekteskapelige*, men begrepet er ikke ofte benyttet om mennesker da barn utenfor ekteskap har blitt vanligere og ikke lenger er sosialt uakseptabelt i mange land. I enkelte land er det imidlertid fortsatt sett ned på, og også enkelte steder ulovlig.

Ordet er et av de norrøne/norske som har blitt tatt opp i det engelske språk. Det er i nåtid mer brukt der enn i norsk, mest som et nedsettende kallenavn.

Begrepene bastard og hybrid må ikke forveksles. En hybrid er en blanding mellom to arter, f.eks. ulv og prærieulv (ulvehybrid) eller tiger og løve (tigon eller liger). Mange kaller også blandinger mellom vanlig ulv og hund for ulvehybrider, men per definisjon blir dette avkommet bastarder. De tilhører nemlig samme art.

## Se også
*Utenomekteskapelige barn
Anetan

**Anetan** er et distrikt i landet Nauru, nord på øya. Det har et areal på 1&nbsp;km², og en befolkning på ca. 880. Landets værstasjon ligger i dette distriktet.

Anetan er også en valgkrets i Nauru, og dekker distriktene Anetan og Ewa, med et areal på tilsammen 2,2&nbsp;km² og en befolkning på 1&nbsp;180. Valgkretsen velger inn to medlemmer til landets parlament i Yaren.
Sylvelin Vatle

**Sylvelin Vatle** (født 1957) er en norsk forfatter. Hun er utdannet som og har arbeidet som sosionom. Hun debuterte litterært i 1991 med *Alle kjenner vel presten?* som ble tildelt Tarjei Vesaas' debutantpris.

## Bibliografi
* *Alle kjenner vel presten?* &ndash; roman (1991)
* *Bent Skute* &ndash; roman (1993)
* *Den Åttande Dagen* &ndash; roman (1996)
* *Topphemmelig dagbok for Lars* &ndash; barnebok (1998) (illustrert av sønnen Lars Nilsen Vatle)
* *Ville liljer* &ndash; roman (2000)
* *Mørket bak Gemini* &ndash; roman (2002)  
* *Gubben som ville fanga jula i ein håv* &ndash; barnebok (2002) 
* *Tim Brentloffs Eventyr* &ndash; barnebok (2003)
* *Tim Brentloffs Eventyr II: Fenrisulvens forbannelse* &ndash; barnebok (2006)
* *Tim Brentloffs eventyr III: Skatten i dragegrotta* &ndash; barnebok (2008)
* *Ramna-Floke* &ndash; barnebok, Samlaget (2010)
* *Den 13. engelen* &ndash; krim og spenning, Commentum (2016)

## Priser
* Tarjei Vesaas' debutantpris 1991, for *Alle kjenner vel presten?*

## Referanser
Mumle Gåsegg

:*Se også: [[Mumle Gåsegg (pseudonym)]], brukt av Johan Borgen*

**Mumle Gåsegg** er en norsk eventyrfigur med trekk både fra morsomme skrytehistorier og helteeventyr. 

Mumle var født fra et gåseegg som fem koner hadde ruget på. Han fikk navnet sitt fra dette, og av at han mumlet mens han lå i egget. Det gutten hadde mumlet om, var mat &ndash; han hadde en voldsom matlyst, men var også utrolig sterk. Eventyret handler om hvordan det går ham i livet, i møte med konge, soldater og djevelen.

En gutt av overnaturlig opphav forlater hjemmet sitt på grunn av den enorme appetitten sin. Han gjør kontraktarbeid for en bonde og en konge, og de gir han harde oppgaver som setter styrken hans på prøve. Fordi han eter så uhorvelig mye, vil de kvitte seg med han, og kongen gir han til slutt svært farlige oppgaver, som å krige, eller dra til helvete etter skatt fra fanden. Gutten får til alt, og vinner kongsdatteren. Eventyret fins i mange varianter, også på svensk. Det er klassifisert under eventyrkatalog-nummeret AT 650A, under overskriften *Strong John*.

Flere kunstnere har illustrert eventyret, senest i tegneserieform av Bjørn Ousland

## Referanser

## Eksterne lenker
* Eventyret om Mumle Gåsegg (nynorsk)
* Eventyret om Mumle Gåsegg (bokmål)
Alois Kayser

**Alois Kayser** (1877–1944) var en tysk katolsk misjonær og prest tilhørende Jesu Hjerte-kongregasjonen som tilbrakte nesten 40&nbsp;år på Nauru og skrev naurisk grammatikk (og muligens ei ordbok). 

I 1943 ble han, sammen med det meste av Naurus befolkning, sendt til Mikronesia av japanerne, hvor han døde. Kayser-colleget i Ewa er oppkalt til ære for ham.

## Verker
* *"Buch It Dedaro"* (1915); Mission Katholik, Nauru
* *"Nuwawit testament obuä me Nuwawit testament etimeduw"* (1915); Biblische Geschichte von Dr. J. Schuster, von Kayser ins Nauruische übersetzt; Westfälische Vereinsdruckerei, Münster
* *"Die Eingeborenen von Nauru (Südsee). Eine kritische Studie"* (1917/1918); Anthropos XII/XII: 313/337
* *"Spiel und Sport auf Naoero"* (1921–1924); Anthropos XIV/XVII: 681/711 und XVIII/XIX: 297/328
* *"Catechismus Nea Panän Nuwawit Kereri Nea Catholic. E gadauw eow itürin"* (1925); William Brooks & Co., Sydney
* *"Der Pandanus auf Nauru"* (1934); Anthropos XXIX: 775/791
* *"Book It Detaro"* (1934); Halstead Printing, Sydney
* *"Die Fischerei auf Nauru"* (1936); Mitteilungen der Anthropologischen Gesellschaft in Wien. LXVI: 92/149
* *"Nauru Grammar"* (1936); durch die deutsche Botschaft in Canberra 1993 neu aufgelegt. ISBN 064612854X

## Se også
* Philip Adam Delaporte
## Referanser
Indre Follo tingrett

**Indre Follo tingrett** var frem til 2005 en tingrett i Ski, ca. 25&nbsp;km sydøst for Oslo, i Akershus fylke. Indre Follo tingrett dekket Follo-kommunene Enebakk, Oppegård, Ski og Ås. Fra 1. januar 2006 ble Indre Follo tingrett slått sammen med Ytre Follo tingrett til Follo tingrett.
Solveig Aareskjold

**Solveig Aareskjold** (født 19. juli 1949 i Høyland i Rogaland) er en norsk forfatter. Hun bor i Sandnes. Hun debuterte med romanen *Det indre tempel* i 1987.

Aareskjold skriver for det meste på nynorsk. Hun tar gjerne opp tema fra norrøn og gresk gudelære og spinner tråder videre til dagens samfunn.

Hun har siden 2015 hatt en fast spalte i *[[Klassekampen|Klassekampens]]* lørdagsutgave under tittelen *Solveigs salt*, hvor tema som mytologi, natur, samfunn og kjønn diskuteres.

Hun er utdannet cand.philol. med hovedfag i norsk og mellomfag i historie fra Universitetet i Bergen fra 1978. Hun var lektor ved Stavanger katedralskole fra 1978 til 1993.

## Utgivelser
* *[[Astridene]]. Kvinnene kring Olav Tryggvason*.	(Saga) 2017
* *Lesebok for jenter*. (Samlaget) 2014
* *Valkyrjesong. Vikingtida i spenn frå Bysants til Island*. (Samlaget) 2012
* *Tyrefekting*.  (Aschehoug) 2004
* *Englefangst*. Roman (Samlaget) 2001
* *Kunsten å bu i hus*. Essaysamling (Samlaget) 1999
* *Fallos. Det mangfaldige i det mannlege*. (Samlaget) 1997
* *Blå bok*. (Samlaget) 1997
* *Kyss meg i diskursen*. Essaysamling (Samlaget) 1996
* *Odyssevs reiser stadig heimover*. Roman (Cappelen) 1993
* *Kvinna på dyret*. Roman (Cappelen) 1991
* *Isis og Osiris*. Roman (Samlaget) 1989
* *Det indre tempel*. Roman (Samlaget) 1987 

## Priser
* Sigmund Skard-stipendet 1999
* Neshornet, Klassekampens kulturpris 2011

## Referanser


## Eksterne lenker
* Presentasjon av Solveig Aareskjold i Forfatterkatalogen på Forfattersentrums nettsider
*Digitaliserte bøker av Solveig Aareskjold i Nasjonalbiblioteket
*Artikler av og om Solveig Aareskjold i Norart
Anibare

**Anibare** er et distrikt i landet Nauru. Det er del av valgkretsen Anabar.

## Turisme
I dette distriktet ligger øyas beste strand ved Anibare-bukta. Det er ei strand med hvit korallsand, og øyas beste sted for å surfe eller bade. Anibare-bukta er øyas eneste større attraksjon. Nær den ligger Meneñ Hotel.

## Industri
I distriktets vestlige deler er fosfatlagrene.

## Geografi
Distriktet ligger øst på øya, og dekker et areal på 3,1&nbsp;km², og har en befolkning på 250.
Ewa

:*Annen betydning: [[Ewa (navn)]]*
**Ewa** er et distrikt i landet Nauru, og ligger nord på øya. I dette distriktet ligger landets skole for høyere utdanning, Kayser-colleget. Ewa er del av valgkretsen Anetan.

## Referanser
Anders Jahres kulturpris

**Anders Jahres Kulturpris** er en årlig utdelt pris som er en hederbevisning for utmerket arbeid, først og fremst innenfor norsk kulturliv. Prisen er blitt utdelt siden 1990. Prisen blir delt ut av Anders Jahres Humanitære Stiftelse etter innstilling fra et utvalg som er oppnevnt av stiftelsen. Prisen er til minne om skipsrederen Anders Jahre fra Sandefjord i Vestfold.

Fra 1996 til 2015 delte man også ut *Anders Jahres Pris for Yngre Kunstnere*. Vinneren av Anders Jahres kulturpris blir bedt om å utpeke en yngre, talentfull kunstner til å motta Anders Jahres Pris for Yngre Kunstnere, som regel innenfor deres eget virkefelt. I 2018 ble det delt ut hederspris til visesanger og sangpoet Alf Cranner.

Vinnerne mottar et pengebeløp, et diplom og en statuett laget av Nils Aas. Fra 2017 er beløpet 1,5 millioner kroner som fordeles til vinnerne. Før det var beløpet i flere år på 1,2 millioner kroner som normalt ble fordelt med  kroner til hver av de to vinnerne av hovedprisen og  kroner til hver av de to vinnerne av juniorprisen. 

## Prisvinnerne

## Referanser


## Eksterne lenker
* 
*Offisielt nettsted, arkivert 7. oktober 2024
Eiksundbrua

**Eiksundbrua** er en fritt frambygg-bro i Ulstein kommune på Sunnmøre, og som er en del av Eiksundsambandet som knytter ytre søre Sunnmøre til fastlandet uten bruk av ferger. Eiksundbrua går fra Eiksund på Hareidlandet til den lille øya Eika, der veien går rett over i den undersjøiske Eiksundtunnelen. Brua er 405 meter lang og 9,3 meter bred. Den har 5 spenn, der det lengste er på 132 meter. Seilingsløpet under brua er 20 meter bredt og med en maksimumshøyde på 16 meter. Broen er prosjektert av Aas-Jakobsen AS.

Brua sto ferdig i 2005, men frem til Eiksundsambandet åpnet 23. februar 2008 var brua kun i bruk til anleggstrafikk. 

I februar 2006 klaget Maskinentreprenørenes Forbund på at Eiksundbrua var bygget for smal og at den var for farlig.

## Se også
*Eiksundtunnelen

*Liste over broer i Norge
*Liste over broer i Norge etter lengde

## Referanser


## Eksterne lenker
* Vegen og Vi: Opna mot verda (nr. 4/2008, 28. februar 2008)
Hovdebygda

**Hovdebygda** er ei bygd som er en del av tettstedet Ørsta i Ørsta kommune på Sunnmøre. Ørsta-Volda lufthavn ligg i Hovdebygda.  

Herfra kommer blant annet Ivar Aasen, dikterprest Anders Hovden, kunstmaler Karl Straume og hiphop-gruppen Side Brok. Her ligger også Ivar Aasen-tunet til minne om nynorskskaperen. Nynorsk-leksikonet Allkunne har sitt hovedkontor i Hovdebygda.  

## Referanser
Erling Indreeide

**Erling Indreeide** (født 1945) er en norsk lyriker og dramatiker. 

Indreeie er utdannet psykolog ved universitetet i Oslo. Han debuterte som forfatter i 1972 med diktsamlingen *Trakter*. I 2004 ble han tildelt Melsom-prisen for essaysamlingen. Om denne boken uttalte juryen: «Det går lang tid mellom kvar gong norske lesarar får ei så reflektert, velskriven og utfordrande bok å bryne tanken på. Det er tenking lesaren blir presentert, ikkje synsing eller meiningsproduksjon... Dette er skrivekunst som gjer den som går inn i teksta til eit klokare menneske.»

Indreeide har skrevet mest dikt, men også essay og poesi for barn, rim og lek med ord og faste vendinger.

Indreeide speiler i sitt forfatterskap den demografiske omveltningen som skjedde da utkantungdom i stort antall tok høyere utdanning på 1960-tallet og utover. Forfatterskapet har selvbiografiske, vitenskapskritiske og språkfilosofiske innslag. Diktningen reflekterer også over tradisjonstap og modernitetsdyrkelse, i likhet med William Blake som han gjendiktet. Debutboken reflekterte også tidstypisk venstrepopulisme. I formen er Indreeide modernistisk, uten å sky enderim og faste rytmer, ifølge Øystein Rottem også med tydelige likhetstrekk med norrøn poesi.

Indreeide har siden 1972 bodd på Romerike og har arbeidet som skolepsykolog i Nittedal og Skedsmo. 

## Bibliografi
* 2014 *Infinitivsmerke* dikt
* 2012 *Vi er presens* dikt
* 2006 *Langrenn* &ndash; dikt
* 2003 *Utdrag frå Mistru den som ikkje er nostalgisk m. merknader Om det forgjorte* &ndash; essays
* 2002 *Om det monstrøse* &ndash; essays 
* 2001 *Tann for auge og andre reiser* &ndash; dikt
* 1996 *Adam og Eva. Ei kjærleikssoge* &ndash; musikkdrama i fire deler
* 1995 *Dikt i utval*
* 1994 *Gud til nytte* &ndash; dikt
* 1993 *Reiser seg og går* &ndash; fortelling
* 1992 *Bilde og bein* &ndash; dikt
* 1990 *Eplekosmos* &ndash; dikt for barn, illustrert av Fam Ekman
* 1988 *I magen på gamle tre* &ndash; dikt
* 1987 *Vinkel i vind* &ndash; dikt
* 1983 *Vegar, vatn og fjell* &ndash; dikt
* 1979 *Sant nok* &ndash; dikt
* 1972 *Trakter* &ndash; dikt

### Gjendiktning
* 1993 William Blake: *Giftarmålet mellom Himmel og Helvete*

## Priser og utmerkelser
* 2004 Melsom-prisen for *Utdrag frå Mistru den som ikkje er nostalgisk m. merknader Om det forgjorte*

## Referanser

## Kilder
* Presentasjon av Erling Indreeide i Forfatterkatalogen på Forfattersentrums nettsider
Nimrod

**Nimrod** (hebraisk: נִמְרוֹדֿ *Nimrōḏ*, arameisk: ܢܡܪܘܕ, arabisk: نمرود, *Namrood*) er en person som omtales i Bibelen som en oldesønn av Noah, og den første som dannet et stort rike etter vannflommen. Riket omfattet områder i Mesopotamia. Han omtales som en «mektig jeger».

Han er også kjent i mesopotamisk mytologi, i Tanákh og i Koranen og omtales kort også hos historikeren Titus Flavius Josefus.

## Bibelsk omtale
Den bibelske omtalen av Nimrod er ikke så lang. Han nevnes i slektsregistrene som sønn av Kusj, som var sønn av Kam. Nimrod var altså en sønnesønns sønn av Noah. Det står at han var den første som ble et «veldig menneske på jorden». I 1. Mosebok sies det at han ble hersker i et rike i Midtøsten og at han blant annet grunnla byene Ninive og Kalah. Det sies at han var kjent som en «mektig jeger for Herrens åsyn».

I Bibelen er Nimrods kjerneområder «Babel, Erek, Akkad og Kalne i landet Sinear» og herfra gjennomførte han sine erobringstokter - «fra dette landet dro han til Assur og bygde Ninive, Rehobot-Ir og Kalah og Resen mellom Ninive og Kalah, det er den store byen».

Profeten Mika likestiller Nimrods land med Assurs land: «De skal gjete Assurs land med sverd, ja, Nimrods land med dragne våpen.»

Det hebraiske navn *Nimrod* kunne oversettes med *den gjenstridige* eller *den seg opprørende*, og det ville passe med den traderte karakterisering av en hersker som har tilrevet seg en myndighet uavhengig av Guds styrelse.

### Jødisk tradisjon
Etter jødisk overlevering var Nimrod grunnleggeren av det assyriske og babylonske rike. Etter ham skulle byen Nimrud ved floden Tigris ha sitt navn. Nimrod anses som den som begynte med byggingen av Babels Tårn. I rabbinsk tradisjon var Nimrods hustru Semiramis.

### Babels tårn
Skjønt det ikke direkte står i Bibelen, er han fra gammelt av blitt forbundet med byggingen av Babels tårn i landet Shinar, noe som resulterte i at Gud forvirret menneskenes språk slik at menneskene skilte lag og dro til alle verdenshjørner.

## Nimrod i islam

Islamsk overlevering beskriver *Namrūd ibn Kan'ān* som en tyrannisk hersker som lot seg ære som gud. For å styrte Allah bygde han et tårn. Allah lot en flue fly inn i hans nese og inn i hans hode. Slik ble Namrūd plaget i 40 dager, til han døde. 

I Koranen nevnes han ikke ved navn. Men det tenkes gjerne at sure al-Anbiya (21,68-69) handler om ham - at det er han som lar Ibrahim (den bibelske Abraham) kaste i ilden. Men ved et under blir Ibrahim reddet.

## Referanser


## Kilder
* 
* 
* 

## Litteratur
* *The Legacy of Mesopotamia*; Stephanie Dalley et al. (Oxford, Oxford University Press, 1998)
* *Noah's Curse: The Biblical Justification of American Slavery*; Stephen R. Haynes (NY, Oxford University Press, 2002)
* "Nimrod before and after the Bible" K. van der Toorn; P. W. van der Horst, *The Harvard Theological Review*, Vol. 83, No. 1. (Jan., 1990), pp.&nbsp;1–29

## Eksterne lenker
* 
*
Josjafat av Juda

**Josjafat** (også gjengitt **Josafat** (gresk form) og **Jehosjafat**) (800-tallet f. Kr.), var ifølge Bibelen en av kongene i Kongeriket Juda, også kalt tostammeriket i Israel.

Han sies å ha vært en god person som tjente Gud. Det fortelles om Josjafat at en gang en hær samlet seg mot landet, ble han ikke bedt om å gå til krig mot dem. En gruppe personer ble bedt om å gå ut å synge lovsanger til Gud. Like etterpå angrep soldatene isteden hverandre.

Men han ble også kritisert av profetene for å ha inngått forbund med kong Ahab i tistammeriket i Israel og vært med på hans kriger.

## Referanser